Kirkasvaloja ovat sellaiset valaisimet, joiden tuottama valomäärä on vähintään 2 500 luksia. Innoluxin laadukkaat kirkasvalot saavuttavat jopa 10 000 luksin valaistusvoimakkuuden. Kirkasvalo jäljittelee kirkkaudeltaan auringonvaloa ja sen tarkoituksena on lisätä vireystasoa, erityisesti pimeään vuodenaikaan. Kirkasvalo antaa valoa aina runsaammin kuin tavalliset kodin valaisimet. Kirkasvaloa käytetään lukuisien hyvinvointivaikutuksien saamiseksi. Merkittävimmät hyödyt ovat kaamosoireiden lievittäminen sekä oman vireystilan ja energiatasojen kohentaminen pimeän vuodenajan aikana. Kirkasvalo korvaa puuttuvaa päivänvaloa talvikautena ja piristää tehokkaasti etenkin aamuisin käytettynä. Samalla säännöllinen kirkasvalolle altistuminen auttaa säätelemään kehon omaa melatoniinin tuotantoa ja luonnollista uni-valverytmiä, mikä helpottaa uniongelmissa iltaisin ja öisin. Lisää kirkasvalosta voit lukea täältä, täältä ja täältä.